b'\n_START_ARTICLE_\nKulmhof\n_START_PARAGRAPH_\nKulmhof (polsk: Che\xc5\x82mno) var en tysk utryddelsesleir som l\xc3\xa5 70\xc2\xa0km fra \xc5\x81\xc3\xb3d\xc5\xba, n\xc3\xa6r den lille landsbyen Che\xc5\x82mno nad Nerem (Kulmhof an der Nehr p\xc3\xa5 tysk). Dette opprinnelige polske omr\xc3\xa5det var blitt annektert av Tyskland som en del av Reichsgau Wartheland i 1939. Che\xc5\x82mno var den f\xc3\xb8rste utryddelsesleiren. Leiren ble \xc3\xa5pnet i 1941 for \xc3\xa5 myrde j\xc3\xb8der fra \xc5\x81\xc3\xb3d\xc5\xba-ghettoen og Warthegau, og var den f\xc3\xb8rste leiren der det ble brukt giftgass for \xc3\xa5 drepe mennesker._NEWLINE_Minst 152 000 mennesker ble drept i leiren,  f\xc3\xb8rst og fremst j\xc3\xb8der fra \xc5\x81\xc3\xb3d\xc5\xba-gettoen og de omkringliggende omr\xc3\xa5dene. Dessuten ble det drept sig\xc3\xb8ynere fra det \xc3\xb8vrige Polen, ungarske j\xc3\xb8der, polakker, tsjekkere og sovjetiske krigsfanger.\n_START_SECTION_\nOppbygging\n_START_PARAGRAPH_\nDette drapssenteret bestod av en ubrukt godseiendom i sm\xc3\xa5byen Che\xc5\x82mno (som under den tyske okkupasjon het Kulmhof) og en stor skog\xc3\xa5pning omtrent 4\xc2\xa0km nordvest for Kulmhof p\xc3\xa5 \xc3\xb8stsiden av veien til Ko\xc5\x82o. Disse stedene var kjent som Schlosslager (slottsleir) og Waldlager (skogsleir). _NEWLINE_P\xc3\xa5 godset stod det et stort hus med mottagelseskontorer, rom for avkledning og rom for lagring av verdisaker. SS, politistaben og vaktene hadde hus i andre bygninger i byen._NEWLINE_Eiendommen var omgitt av et h\xc3\xb8yt tregjerde. Skogsleiren, som hadde plass til massegraver, var stengt av p\xc3\xa5 samme m\xc3\xa5te. Leiren bestod av tre deler: administrasjonsseksjon, brakker, lager for stj\xc3\xa5lne eiendeler og en gravleggings-/kremasjonseksjon.\n_START_SECTION_\nLeirens operasjoner\n_START_PARAGRAPH_\nLeiren var operativ fra 7. desember 1941 til april 1943 da den ble stengt og godset sprengt. Den ble satt i gang igjen og stengt nok en gang i l\xc3\xb8pet av 1944. Drapene i Kulmhof ble utf\xc3\xb8rt av en SS-kommando kalt \xc2\xabSonderkommando Kulmhof\xc2\xbb som gasset mennesker med eksos og brente dem. Det ble benyttet en lastebil til gassingen._NEWLINE_SS og politiet utf\xc3\xb8rte drapene i Kulmhof p\xc3\xa5 oppdrag av H\xc3\xb6here SS und Polizeif\xc3\xbchrer for Reichsgau Wartheland, SS-General Wilhelm Koppe. Koppe utnevnte SS-kaptein Herbert Lange fra SIPO i Poznan som leder for spesialenheten i Chelmno. Lange ble erstattet i april 1942 av SS-kaptein Hans Bothmann. Langen og noen av hans medoffiserer hadde erfaringer med massedrap p\xc3\xa5 institusjonaliserte polakker i 1940. Under ledelse av SIPO- og SD-offiserer bestod medlemmene av Sonderkommando Lange (senere kalt Sonderkommando Bothmann av Gestapo),  KRIPO- og ORPO-personell. Den maksimale styrken til Sonderkommandoen var rett under under, ut av hvilke 80 tilh\xc3\xb8rte ORPO.'